Document ID: 32009D0446

ΑΠΌΦΑΣΗ ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ, ATALANTA/5/2009
της 10ης Ιουνίου 2009
για την τροποποίηση της απόφασης της Επιτροπής Πολιτικής και Ασφάλειας ATALANTA/2/2009 που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και της απόφασης της Επιτροπής Πολιτικής και Ασφάλειας ATALANTA/3/2009 σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)
(2009/446/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 10 παράγραφος 2 για τη συμμετοχή τρίτων χωρών,
την απόφαση της Επιτροπής Πολιτικής και Ασφάλειας Atalanta/2/2009 της 21ης Απριλίου 2009 που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (2) και την απόφαση της Επιτροπής Πολιτικής και Ασφάλειας ATALANTA/3/2009 της 21ης Απριλίου 2009 σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (3), και την προσθήκη της (4),
Εκτιμώντας τα ακόλουθα:
(1)
Ο Διοικητής Επιχειρήσεων της ΕΕ διεξήγαγε Συσκέψεις Συγκρότησης Δυνάμεων και Στελέχωσης στις 17 Νοεμβρίου 2008, 16 Δεκεμβρίου 2008 και 19 Μαρτίου 2009.
(2)
Κατόπιν των συστάσεων του Διοικητή Επιχειρήσεων της ΕΕ και της Στρατιωτικής Επιτροπής της Ευρωπαϊκής Ένωσης για τη συνεισφορά της Κροατίας, η συνεισφορά της Κροατίας θα πρέπει να γίνει δεκτή.
(3)
Σύμφωνα με το άρθρο 6 του Πρωτοκόλλου σχετικά με τη θέση της Δανίας το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ευρωπαϊκής Ένωσης οι οποίες έχουν επιπτώσεις στην άμυνα,
ΑΠΟΦΑΣΙΖΕΙ:
Άρθρο 1
Το άρθρο 1 της απόφασης της Επιτροπής Πολιτικής και Ασφάλειας Atalanta/2/2009 αντικαθίσταται από το ακόλουθο κείμενο:
«Άρθρο 1
Συνεισφορές τρίτων χωρών
Μετά τις Συσκέψεις Συγκρότησης Δυνάμεων και Στελέχωσης, οι συνεισφορές της Νορβηγίας και της Κροατίας γίνονται αποδεκτές για τη στρατιωτική επιχείρηση της ΕΕ που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta).».
Άρθρο 2
Το παράρτημα της απόφασης της Επιτροπής Πολιτικής και Ασφάλειας Atalanta/3/2009 αντικαθίσταται από το ακόλουθο κείμενο:
«ΠΑΡΑΡΤΗΜΑ
ΚΑΤΑΛΟΓΟΣ ΤΩΝ ΤΡΙΤΩΝ ΚΡΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΣ 1
-
Νορβηγία
-
Κροατία».
Λουξεμβούργο, 10 Ιουνίου 2009.

Labels: 11
5
10
20
8
12
18